- Միջազգային գիտաժողովների ժամանակ բավականին հաճախ են հետաքրքրվում իմ գործունեությամբ եւ ընդունում են ինձ որպես գլոբալ գիտության ներկայացուցիչ: Հրավիրվել եմ սեմինարներ անցկացնելու ԱՄՆ-ի տարբեր համալսարաններում, 1 տարի անց նմանօրինակ հրավեր եմ ստացել Իսպանիայից եւ այցելել մի շարք համալսարաններ։ Դա երկարատեւ ու տքնաջան աշխատանքի արդյունք է: Բնականաբար, ելույթները նպաստում են, որպեսզի առավել ճանաչելի դառնա կատարածդ աշխատանքը: Հեղինակավոր հարթակներում ներկայանալով՝ ոչ միայն երկրիդ, համալսարանիդ պատիվն ես բարձր պահում, այլեւ որպես գիտնական յուրահատուկ փորձաքննություն ես անցնում, քանի որ քեզ լսում, քո աշխատանքները քննարկում ու ընդունում են ոլորտի լավագույն մասնագետները: